# Damjan Kozole

### Iz Wikipedije, proste enciklopedije

| Da bo članek zadostoval merilom kakovosti, ga bo treba urediti. O tem se lahko pogovorite na pogovorni strani članka. Pomagajte si tudi s Slogovnim priročnikom.

Damjan Kozole, režiser in scenarist

Rojen leta 1964. Pri 22 letih je posnel prvi celovečerni film, nizkoproračunski Usodni telefon, ki je bil eden prvih neodvisnih filmov v takratni Jugoslaviji. Njegovi filmi so bili prikazani na več kot 100 mednarodnih filmskih festivalih, prejeli so več kot 20 nagrad in priznanj. Dva njegova celovečerna filma sta bila proglašena za slovenska filma leta, Porno film je prejel 6, Rezervni deli pa 7 nagrad na Festivalu slovenskega filma. Porno film si je v slovenskih kino dvoranah ogledalo prek 60.000 gledalcev. Rezervni deli spadajo med najuspešnejše slovenske filme: bil je nominiran za zlatega medveda na filmskem festivalu v Berlinu 2003 in nato prikazan še na več kot 50 mednarodnih festivalih. Poleg domačih nagrad je bil nagrajen na mednarodnih filmskih festivalih v Sarajevu, Montpellierju in v Trstu, predvajan je bil v kinematografski distribuciji v več kot 10 evropskih državah in na več kot 20 televizijskih postajah. Izšel je na DVD-ju v ZDA in v Veliki Britaniji. V angleškem dnevniku Guardianu je kritik Peter Bradshaw Rezervne dele označil za "enega najmočnejših in najprovokativnejših filmov leta". Film je bil tudi v izboru za Evropsko filmsko nagrado in slovenski kandidat za tujejezičnega oskarja. Leta 2004 je Kozole sodeloval v družbi najuglednejših evropskih režiserjev (Kaurismaki, Greenaway, Fakih Atin…), ki so posneli filmski omnibus Vizije Evrope. Leta 2005 so v pomembnih inštitucijah v ZDA in Kanadi (Ameriški filmski inštitut v Washingtonu, Pacifiška kinoteka v Vancouvru, Chicago, New York, Cleveland, Ottawa…) pripravili prestižno retrospektivo Kozoletovih filmov, ki se je začela s svetovno premiero njegovega novega filma Delo osvobaja. Čeprav sprva mišljen zgolj za TV predvajanje je doživel izjemen mednarodni uspeh. Prikazan in nagrajen je bil na številnih pomembnih festivalih (Locarno, Edinburgh, Sarajevo…), na mednarodnem festivalu Valencia 2006 je prejel Grand Prix – zlato palmo, Kozole pa tudi nagrado za najboljšega režiserja.

Damjan Kozole je član Evropske filmske akademije in soustanovitelj uspešne slovenske producentske hiše Emotionfilm.

Trenutno pripravlja nov celovečerni film z naslovom Slovenka.

Celovečerni filmi: • Usodni telefon (1987, 68 minut) • Remington (1988, 80 minut) • Stereotip (1997, 90 minut) • Porno film (2000, 80 minut) • Rezervni deli (2003, 87 minut) • Visions of Europe (2004, 125 minut), slovenska epizoda, kratki film z naslovom EVROPA (5 minut): 25 evropskih režiserjev, 25 vizij, 1 film. • Delo osvobaja (2005, 71 minut)

Vzpostavljeno iz »http://sl.wikipedia.org../../../d/a/m/Damjan_Kozole_9cd5.html«

Kategorija: Neurejeni članki

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje